**Čo by mal vedieť budúci prvák**

***Niekoľko rád ako si otestovať svoje dieťa, či je pripravené do školy***

Dieťa dosiahne školskú zrelosť vtedy, keď sú jeho schopnosti vyvinuté natoľko, že môže zvládnuť školské požiadavky. Týka sa to vyspelosti **telesnej, citovej, sociálnej, rozumovej a pracovnej.**

**Telesné predpoklady : ☺**

* *dieťa je dostatočne telesne vyspelé*
* *vie sa samo obliecť, vyzliecť, zapnúť si zips, gombíky, zaviazať šnúrky*
* *vie strihať nožničkami, navliekať korálky*
* *má ľahkú, uvoľnenú ruku pri kreslení, vie správne držať ceruzku*
* *vie chytiť a hodiť veľkú loptu*
* *vie sa postarať o svoje osobné potreby, umyť si ruky*

**Psychické predpoklady :☺**

* *vie plynule rozprávať o nedávnych udalostiach, vyjadruje sa v päť až šesť slovných vetách*
* *pozná svoje meno, priezvisko, koľko má rokov, kde býva*
* *vydrží sa sústrediť na dlhšiu dobu bez prejavov nepokoja*
* *vie sa vyjadrovať plynule aj v zložitejších vetách;*
* *vie si zapamätať niekoľko riekaniek, pesničiek, básničiek*
* *má správnu výslovnosť*
* *vie nakresliť postavu so všetkými základnými znakmi*
* *pozná základné farby, dni v týždni, domáce zvieratá*
* *dokáže vhodne nadväzovať kontakty s druhými deťmi i dospelými*

**Spoločenské predpoklady :☺**

* *vie sa hrať, rešpektovať kolektív detí v hre*
* *nemá agresívne postoje, vie sa ovládať*
* *má dostatočné sebavedomie*
* *má schopnosť podeliť sa s deťmi*
* *vydrží vykonávať určenú činnosť- aj keď sa mu nechce 15-20 minút*
* *začatú prácu alebo hru dokončí, nezačína neustále niečo nové, neodbieha*
* *na nové prostredie a osoby si zvyká bez väčších problémov, neplače, neskrýva sa*

*za rodičov, neuteká..*

Ak máte pochybnosti, či je Vaše dieťa zrelé na školu obráťte sa na Centrum poradenstva a prevencie.

*Centrum poradenstva a prevencie*

*Nevädzová 7*

*821 01  Bratislava*

<https://cpppapba2.sk>